开岁半月湖村梅开无余偶得五诗以烟湿落梅村为韵断岸通别浦,孤舟入春烟。
与梅本无期,忽到醉眼边。
折花插纱帽,花重觉帽偏。
居人空巷看,疑是湖中仙。开岁半月湖村梅开无余偶得五诗以烟湿落梅村为韵我来梅花村,倚杖久伫立。
措哉风雨余,零落绿苔湿。
往年赋诗人,去袂不可执。
明朝梅亦空,感旧百忧集。开岁半月湖村梅开无余偶得五诗以烟湿落梅村为韵梅花如高人,妙在一丘壑。
林逋语虽工,竟未脱缠缚。
乃知尤物侧,天下无杰作。
老我怀不纾,樽前几开落?开岁半月湖村梅开无余偶得五诗以烟湿落梅村为韵斗柄忽东指,开尽湖边梅,
伟观天下无,四顾雪千堆。
时至当歛退,勿受晓角催。
安知桃李辈,於子无嫌猜?开岁半月湖村梅开无余偶得五诗以烟湿落梅村为韵昨日春已来,盎盎满江村;
落梅亦多情,点点浮清樽。
语离聊一醉,不恨村酒浑。
人生共如此,已矣两忘言!开岁连日大雪开岁大雪如飞鸥,转盼已见平檐沟。
村深出门风裂面,况复取醉湖边楼。
从来春雪不耐久,卧听点滴无时休。
去年久旱绵千里,犁不入土蝗虫稠。
今年冬春足膏泽,天意似欲滋农畴。
岂惟养猪大作社,更卖宝剑添耕牛。开岁屡作雨不成正月二十六日夜乃得雨明日行家圃有赋东风催雨破天悭,行圃归来剩解颜。
百草吹香蝴蝶闹,一溪涨绿鹭鸶闲。
老来每叹论心少,贫甚方知觅醉艰。
犹赖篮舆无恙在,呼儿结束入南山。开岁颇思江湖游适健笔当年赋远游,即今局促但堪羞。
虽为月下孤舟客,未醉天涯七泽秋。
丹熟竟当金换骨,客来从笑雪蒙头。
龙泉本约同归隐,肯为春耕欲换牛?开岁愈贫戏咏谢事贫过筮仕初,归装仅有一柴车。
笥衣尽典仍耽酒,囷米无炊尚买书。
涧底饱观苗郁郁,梦中聊喜蝶蘧蘧。
商山几许功名事,老子如今却笑渠。开孙满月夜梦奇童拜且言,今乃幸得生高门。
梦後一日得开孙,虎儿堕地百兽奔。
未论头角与眉宇,但听啼声谁敢侮!
就令长大未必奇,亦作人间孔文举。开元暮归白发书生不自珍,天涯又作宦游身。
溪桥烟淡偏宜晚,野寺花迟未觉春。
日暖登山思谢屐,病余漉酒负陶巾。
茹芝却粒平生事,回首岩扉一怆神。开元寺小阁十四韵渊源两名衲,筑阁扪星辰。
近山卧蜿蜒,远山高嶙峋。
朝看